
           Bucureşti,  19.02.2019
                                                              AVIZ COMUN

asupra proiectului de Lege pentru aprobarea 
Ordonanţei de urgenţă a Guvernului nr. 101/2018 cu privire la 
rectificarea bugetului de stat pe anul 2018
În conformitate cu prevederile art. 21 alin. (1) din Regulamentul activităţilor comune ale Camerei Deputaţilor şi Senatului, republicat, Comisia pentru politică economică, reformă şi privatizare din Camera Deputaţilor și Comisia economică, industrii şi servicii din Senat au fost sesizate, spre dezbatere şi avizare, cu proiectul de Lege pentru aprobarea Ordonanţei de urgenţă a Guvernului nr. 101/2018 cu privire la rectificarea bugetului                de stat pe anul 2018, transmis de Guvernul României.

Conform prevederilor art. 22 din Regulamentul activităţilor comune ale                    Camerei Deputaţilor şi Senatului, republicat, membrii Comisiei pentru politică economică,                 reformă şi privatizare din Camera Deputaților și cei ai Comisiei economice, industrii                   şi servicii din Senat au dezbătut proiectul de lege menționat mai sus, în ședințe separate. Membrii Comisiei politică economică, reformă şi privatizare din Camera Deputaţilor                 au dezbătut proiectul de lege în ședința din 19 februarie 2019, iar membrii                       Comisiei economice, industrii şi servicii din Senat au dezbătut inițiativa legislativă                     în ședința din 13 februarie 2019.
Membrii celor două Comisii au examinat inițiativa legislativă supusă avizării, expunerea de motive, Hotărârea Consiliului Suprem de Apărare a Țării nr. 125/2018 privind propunerile de rectificare a bugetului de stat pentru anul 2018                                 ale Ministerului Apărării Naționale, Ministerului Afacerilor Interne,                       Serviciului Român de Informații, Serviciului de Informații Externe,                          Serviciului de Protecție și Pază și ale Serviciului de Telecomunicații Speciale,                    prin care a avizat propunerile de buget, rectificate pe anul 2018, pentru instituțiile publice menționate mai sus, avizul favorabil al Consiliului Legislativ, cu observaţii                şi propuneri, transmis cu adresa nr. 1114 din 23 noiembrie 2018, avizul negativ                         al Consiliului Economic și Social, transmis cu adresa nr. 5872 din 22 noiembrie 2018                 și opinia preliminară a Consiliului fiscal, din data de 23 noiembrie 2018.

În urma dezbaterilor, membrii celor două Comisii au hotărât,                                                  cu majoritate de voturi (7 voturi împotrivă), avizarea favorabilă a proiectului de lege,                             în forma prezentată de iniţiator.

În raport cu obiectul şi conţinutul său, inițiativa legislativă face parte din categoria legilor ordinare.
                     PREŞEDINTE                                                                   PREŞEDINTE  
          Deputat Gheorghe ȘIMON                                         Senator Daniel-Cătălin ZAMFIR       

